stanford-oval/wikipedia huggingface dataset:
מלצ'זינה
היסטוריה

מלצ'זינה נמצאת על רצעת חוף צרה, השולטת על המעבר בגדה המזרחית של אגם גארדה, בין צפון האגם לדרומו ולהפך. לכן, תמיד הייתה חשיבות צבאית ומסחרית למקום, כנקודת מפתח רגישה למעבר צבאות וסחורות. יש עדויות לכך, שכבר סביב שנת 500 לפני הספירה הייתה התיישבות אטרוסקית במקום בו העיירה נמצאת. הרומאים התיישבו במקום בשנת 15 לפני הספירה. בתום תקופת שלטונה של רומא, בנו הלומברדים מבצר ב-שנת 500. מבצר זה מלווה את מלצ'זינה בגלגולים שונים, מאז הקמתו ועד המאה ה-21. לאחר שהמבצר נהרס, בנו אותו מחדש. המלך פפין הגוץ שהה במבצר כאשר ביקר באזור. בין השנים 1277 ל־1378 הייתה מלצ'זינה בשליטת משפחת דלה סקאלה- סקאליג'ר (אנ') מוורונה. משפחה זו הרחיבה ושדרגה את המבצר, ומאז הוא קרוי על-שמה. מ־1405 עד 1797 היה האזור תחת שליטת הרפובליקה הוונציאנית ("לָה סֵרֶנִיסִימָה"). בנפול הרפובליקה הוונציאנית, הגיעו לאזור נפוליאון והצרפתים, ומאוחר יותר היו מלצ'זינה והאזור כולו תחת כיבש האימפריה האוסטרו-הונגרית. בשנת 1866 העיירה צורפה לממלכת איטליה המאוחדת של המלך ויטוריו אמנואלה השני, כחמש שנים אחרי שרוב חלקי איטליה האחרים אוחדו בממלכה זו.
אתרים ונושאי עניין

בעיירה
טירת סקליג'רו- הטירה הנקראת באיטלקית Castello Scaligero על-שם משפחת דלה סקאלה שהעניקה לה את מראה הנוכחי. הטירה ממוקמת בצפונה של מלצ'זינה, ונקראת גם טירת מלצ'זינה (Castello di Malcesine). בשנת 1902 הטירה הוכרזה כאתר לאומי של איטליה. הטירה משמשת כמוזיאון טבע, המחולק לשני חלקים, חלק אחד לצומח ולחי של אגם גארדה, וחלק אחר לחי והצומח של הר מונטה באלדו הסמוך. חדר אחד במוזיאון מוקדש למשורר גתה ששהה בעיירה. מקומת הגג יש תצפית פנורמית על האגם ונעיירה.
ארמון הקפטן - ארמון הקפטן (palazzo dei capitani) הוא מבנה בן שלוש קומות, שהוקם במאות ה-13 וה-14 על-ידי משפחת דלה סקאלה, בסמוך לנמל של מלצ'זינה. הקומה הראשונה פתוחה לקהל. הקומה השנייה משמשת לקיום קונצרטים, ובקומה השלישית ממוקמת ספריה.
מחוץ לעיירה
מונטה באלדו- מדרונות הר מונטה באלדו מתחילים כבר מתוך העיירה. בצמוד לכביש החוצה את מלצ'זינה יש תחנת רכבל העולה להר. הרכבל נבנה ב־1955 ונבנה מחדש בשנת 2002. לרכבל שלוש תחנות. גובה ההר 1617 מטרים, ובאזוריש שלוחות נוספות המגיעות עד לגובה 2,200 מטרים. פעילויות הקיץ הן הליכה בשבילים ורכיבה על אופני הרים. בחורף מתקיימות פעילויות סקי במגוון מסלולים עם דרגות קושי שונות.
פארק המים קאנווה- (Caneva Aquapark) ועיר הסרטים Movieland- הפארקים נמצאים כ-40 ק"מ דרומית למלצ'זינה. בפארק המים מגלשות, בריכות, בריכת גלים ופעילויות מים. בעיר הסרטים פעילויות ואתרים, הקשורים לתעשיית הסרטים ההוליוודית.
פארק השעשועים גארדלנד- בצמוד לגארדלנד נמצא פארק עולם המים. הפארקים ממוקמים כ-44 ק"מ דרומית למלצ'זינה. בגארדלנד מתקני שעשועים ברמות אתגר וקושי שונות, ובעולם המים הצמוד אליו אקווריומים גדולים עם דגים, יצורים ימיים וצמחיית מים.
תרבות ואומנות

קטעים של אחד הסרטים בסדרת ג'יימס בונד "קוונטום של נחמה", הוסרטו במלצ'זינה ובלימונה סול גארדה, הבנויה על הגדה הנגדית של אגם גארדה. הסרט בהשתתפות דניאל קרייג יצא לאקרנים בשנת 2008.
המשורר ואיש הרוח יוהאן וולפגנג פון גתה ביקר בעיירה, שהה ויצר בה. במוזיאון שבטירת סקליג'רו קיים חדר המוקדש למשורר ובסמוך לו מוצב פסלו של גתה. הצייר האוסטרי גוסטב קלימט התארח בעיירה, וגם צייר אותה. כן ביקר בעיירה הסופר הצ'כי פרנץ קפקא.
אירועים

יום שוק שבועי- נערך בעיירה בסופי השבוע, כלומר בימיי ראשון בשבוע.
חג סנטה אנה- נחגג ב-26 ביולי בכל שנה. בחגיגות מעורבים אכילה, אירועי תרבות, בידור, ובערב זיקוקי דינור נורים מעל האגם.
תחרויות שייט- תחרויות של שייט של מפרשיות (רגאטה-Regatta) בקטגוריות שונות, נערכות החל מסוף חודש מרץ ועד סוף אוגוסט.
פסטה די קפודאנו- חגיגות סוף השנה האזרחית נקראות פֵסְטׇה דִי קֵאפו֗דַנו֗. החגיגות נערכות בכל שנה, ובמסגרתן מתקיימים מופעי רחוב, מרכז העיר העתיקה הופך לשוק חג המולד, מתקיימים קונצרטים ונערכות אורוחות חגיגיות. בחצות ליל המעבר לשנה החדשה, נערך מופע של זיקוקין דינור.
כלכלה

כלכלת העיירה מבוססת בעיקר על ענף התיירות. מדובר במלונאות, באירוח, בהסעדה, שירותי הסעות, שייט והפלגות, שיווק מזכרות, ספורט מים, הליכה בשבילים, ויתר הפעילויות הקשורות לתיירים. מגמה כלכלית זו החלה התפתחה והתחזקה, בעיקר בשנים שלאחר מלחמת העולם השנייה. בצד האגם ונקודות העניין בעיר וסביבתה, הר מונטה באלדו תורם חלק נכבד לכלכלת העיר, במשיכת תיירים הן לפעילויות קיץ והן לפעילויות חורף. בית הספר הראשון באיטליה לגלישת רוח נפתח במלצ'זינה, בשנת 1976.
תחבורה

כבישים: הכביש המקומי החוצה את מלצ'זינה הוא SR249, שהוא הזרוע המזרחית של כביש סובב אגם גארדה. המרחק לאוטוסטרדת האורך A22 (צפון- דרום) מסתכם בכ- 25 ק"מ והמרחק לאוטוסטרדת הרוחב A70 כ־55 ק"מ.
אוטובוסים: קו אוטובוס 484 מגיע מהיישוב גארדה (איטליה) (אנ') המשמש מעין תחנה מרכזית לחוף המזרחי של אגם גארדה, חוצה את מלצ'זינה ומגיע עד ריווה דל גארדה בצפון האגם. גם קו 483 מגיע מגארדה, אך נעצר במלצ'זינה ואינו ממשיך עד לצפון האגם. ליישוב גארדה אפשר להגיע בקווי אוטובוס היוצאים מוורונה.
רכבת: קווי רכבת של אינם מגיעים למלצ'זינה. תחנת הרכבת הקרובה ביותר אליה מגיעים קווי חברת הרכבות הלאומית טרנאיטליה, נמצאת ברוברטו הממוקמת צפונית מזרחית למלצ'זינה, במרחק של כ־34 ק"מ. בקצה הדרומי של אגם גארדה, נמצאת תחנת הרכבת של פסקיארה דל גארדה (Peschiera Del Garda), במרחק של כ־45 ק"מ.
הפלגה: ניתן להגיע בשייט מעבורות מרוב העיירות הנמצאות סביב לחופי אגם גארדה. קיים קו ישיר ממלצ'זינה ללימונה סול גארדה, הנמצאת בגדת האגם הנגדית, בערך בקו אחד מול מלצ'זינה.
תעופה: נמלי התעופה הבינלאומיים הקרובים הם נמל התעופה ורונה-וילפרנקה, המרוחק כ-60 ק"מ ממלצ'זינה, נמל התעופה הבינלאומי אוריו אל סריו, כ-143 ק"מ ונמל התעופה הבין-לאומי ונציה מרקו פולו, במרחק העולה על 180 ק"מ.
ספורט

מלצ'זינה הנה מאותם יישובים שבהם מתאפשרים ענפי ספורט קיציים, וגם חורפיים.
קיץ- כמו בכל יישובי חוף אגם גארדה, ענפי הספורט הקיציים הם שחיה, שייט מפרשיות, גלישת רוח, סקי מים וכיוצא בהם. קרבתה של העיירה להר מונטה באלדו מאפשרת עיסוק בספורט הליכה בשבילים, אופני הרים ובענפים נוספים.
חורף- בחורף מונטה באלדו ושלוחותיו הופכים למסלולי סקי וענפי ספורט קשורים, מזחלות שלג וכיוצא בהם.
ראו גם

אגם גארדה
סאלו
סירמיונה
דסנזאנו דל גארדה
ורונה
גלריה

הרכבל העולה ממלצ'זינה למונטה באלדו.
פסל יוהאן וולפגנג פון גתה בסמוך לטירה.
מראה העיירה, טירת סקליג'רו ואגם גארדה.
נמל מלצ'זינה.
בניין עיריית מלצ'זינה, ומונטה באלדו ברקע.
רחוב אופייני בעיירה.
ציור של אליזבט טורונה, מלצ'זינה ואגם גארדה.
טירת סקליג'רו, על רקע סלעי הגדה שממול.
מראה פנורמי של מלצ'זינה מצד האגם.
הערות שוליים

↑  Malcesine (Verona, Veneto, Italy) - Population Statistics, Charts, Map, Location, Weather and Web Information, www.citypopulation.de (באנגלית)
↑  kootj, Veneto, I Borghi più Belli d'Italia, ‏2017-01-10 (באיטלקית)
1 2 3  Catulli ST, Malcesine on Lake Garda Malcesine old town and attractions, Hiwio, ‏2022-11-11 (באנגלית)
↑  Antonio, Why Malcesine is the Perfect Choice for Your Lake Garda Holiday, ExpertoItaly, ‏2024-09-13 (באנגלית בריטית)
↑  Malcesine Climate, Weather By Month, Average Temperature (Italy) - Weather Spark, weatherspark.com (באנגלית)
↑  Historic Malcesine, savour the past, https://www.visitmalcesine.com/, ‏2020-08-24 (באנגלית)
↑  Malcesine - History - Lake Garda, www.malcesineweb.com
↑  Castello di Malcesine, www.histouring.com (באנגלית)
↑  The Castle of Malcesine Lake Garda Italy, archive.md (באנגלית), ‏2013-08-19
↑  Palazzo dei capitani – GardaMusei (באנגלית), ‏2024-11-09
↑  High altitude thrills - Funivia Malcesine Monte Baldo, www.funiviedelbaldo.it (באנגלית)
↑  Monte Baldo via Mezzavilla - Profile of the ascent, climbfinder (באנגלית)
↑  CanevaWorld Resort | Amusement theme parks on Lake Garda, www.canevaworld.it (באנגלית)
↑  Filming Locations for James Bond film Quantum of Solace (2008), in Italy, Austria, Chile and Panama., The Worldwide Guide to Movie Locations (באנגלית)
↑  Fireworks display on Lake Garda, https://www.visitmalcesine.com/, ‏2021-07-01 (באנגלית)
↑  admin, I migliori eventi di Capodanno sul Lago di Garda - Edizione 2025, GardaVisit!it, ‏2023-11-23 (באיטלקית)
↑  Windsurf courses at Lake Garda in Malcesine by Stickl Sportcamp, 360gardalife (באנגלית אמריקאית)
↑  There are 4 ways to get from Garda to Malcesine by bus, ferry, taxi, or car, Rome2Rio, ‏13/01/2025
↑  A. T. V. Verona, Lake Garda: bus lines and timetables, www.atv.verona.it (באיטלקית ובאנגלית)
↑  Lake Garda train stations, www.visitgarda.com
| --- | --- |
בקרת זהויות :  NLI: 987007560096505171  GND: 4278614-9  LCCN: n88075032  VIAF: 135763510   WorldCat (עם VIAF): 135763510 
מיקומה של קומונת מלצ'זינה בנפת ורונה
אנטון פרידריך בישינג

| --- | --- |

 לידה:  27 בספטמבר 1724 שטדטהאגן, הרפובליקה הפדרלית של גרמניה 
 פטירה:  28 במאי 1793 (בגיל 68) ברלין, ממלכת פרוסיה 
 ענף מדעי:  גאוגרפיה, היסטוריה
 מקום מגורים:  גרמניה, רוסיה
 מקום לימודים:  אוניברסיטת האלה-ויטנברג 
 מוסדות:  אוניברסיטת גטינגן 
 תרומות עיקריות
 חקר גאוגרפיה ופרסום ספר מקיף בנושא.
 
אנטון פרידריך בישינג (בגרמנית: Anton Friedrich Büsching‏; 27 בספטמבר 1724 – 28 במאי 1793) היה גאוגרף והיסטוריון גרמני שתרם רבות לתחום הגאוגרפיה. הוא נודע בעיקר בזכות חיבורו "תיאור כדור הארץ" (Erdbeschreibung).
חייו

בישינג נולד בעיר שטדטהאגן (Stadthagen)(אנ') במדינת שאומבורג-ליפה. למד תאולוגיה באוניברסיטת האלה. בשנת 1748 התמנה למורה פרטי במשפחת דה לינאר (de Lynars) ונסע עמם לסנקט פטרבורג. לאחר מכן עבר לקופנהגן.
בשנת 1754 החל ללמד באוניברסיטת גטינגן, ובשנת 1757 התמנה לפרופסור. בשנת 1761 חזר לסנקט פטרבורג, שם סייע בהקמת בית ספר ליוצאי גרמניה והזמין מורים גרמנים, ביניהם יוהאן בקמן. ב-1765 שב לגרמניה, ובשנת 1766 התמנה למנהל בית הספר "גרייפריירס גימנזיום" (Greyfriars Gymnasium) בברלין.
חיבורו העיקרי "תיאור כדור הארץ" פורסם ב-11 כרכים בין השנים 1754-1792. בחיבור זה תיאר בישינג אזורים גאוגרפיים שונים וכלל בו נתונים ומידע היסטורי. לצד עבודתו בגאוגרפיה, עסק גם בהיסטוריה, פילוסופיה, ובחינוך.
הספר הידע שלו, "Erdebeschreibung", הוקדש לגאוגרפיה ו-7 פרקים פורסמו בשנים 1761-1754.
חוק הסדרת הטיפול בחופי הכנרת

| --- | --- |

 פרטי החוק
 תאריך חקיקה:  10 באפריל 2008
 תאריך חקיקה עברי:  ה' בניסן תשס"ח
 גוף מחוקק:  הכנסת השבע עשרה
 תומכים:  23
 מתנגדים:  0
 חוברת פרסום:  ספר החוקים 2148, עמ' 450
 הצעת חוק:  ממשלתית
 משרד ממונה:  משרד הפנים
 מספר תיקונים:  3
 נוסח מלא:  חוק הסדרת הטיפול בחופי הכנרת, התשס"ח-2008
 
חוק הסדרת הטיפול בחופי הכנרת, התשס"ח-2008, הוא חוק מקיף המסדיר לראשונה את הטיפול בחופי הכנרת בראייה כוללת ואחידה, בהתחשב בהיבטיה הייחודיים של הכנרת. כמו כן נועד החוק להגביר את האכיפה של חוקים שונים שנועדו למנוע ולצמצם את הפגיעה בכנרת. את החוק יזמה הממשלה, במסגרת חוק ההסדרים לשנת 2008. בנוסח החוק שולבו שתי הצעות חוק פרטיות, שיזמו חברי הכנסת אופיר פינס ודב חנין. חבר הכנסת דוד אזולאי הציע לקרוא לחוק "איגוד ערים ימת כנרת" אולם הצעתו לא התקבלה.
לפי החוק הוקם "איגוד ערים כנרת", שיקבל סמכויות לפעול בעניינים שונים הקשורים בטיפול בחופי הכנרת, לשם השגת מטרותיו של החוק, לרבות נושאי תכנון ופיתוח, טיפוח ונקיון החופים, תשתיות, הסדרת מקומות רחצה, רישיונות עסק ועוד. זאת, בניגוד למצב שקדם לחקיקת החוק, שבו הסמכויות בנושאים האלה היו נתונות למספר רשויות מקומיות, בהתאם לשטחי השיפוט שלהם, באופן שהקשה מאוד על פעולה מתואמת ומסודרת.
איגוד ערים כנרת

איגוד ערים כנרת הוא תאגיד הרשאי להתקשר בחוזים, לרכוש נכסים, להחזיק בהם ולהעבירם, והוא נתון לביקורת של מבקר המדינה בהיותו "גוף מבוקר". לאיגוד ישנה מועצה מנהלת המונה 12 חברים: נציג של משרד הפנים, נציג של המשרד להגנת הסביבה, נציג של משרד החקלאות, נציג של משרד התיירות, עובד מינהל מקרקעי ישראל, עובד רשות הניקוז כנרת, עובד הרשות הממשלתית למים ולביוב, ונציגים של שלוש רשויות מקומיות בסביבת הכנרת (עמק הירדן, גולן ועיריית טבריה). בנוסף, נציג ציבור של גופי איכות הסביבה וכן נציג ציבור בעל מומחיות בתחום שמירת הטבע מטעם המשרד להגנת הסביבה. יושב ראש המועצה מחויב למסור דין וחשבון לחברי המועצה.
המועצה תקיים ישיבה מן המניין לפחות אחת לרבעון במועד קבוע שהוחלט עליו מראש.
חברי המועצה מתמנים לתקופה של חמש שנים וניתן למנותם לתקופה של חמש שנים נוספות.
במקרה שנתפנה מקום של חבר מועצה מסיבה כלשהי, כגון ליקוי במינוי וכדומה, לא יפגעו סמכויותיה ותוקף החלטותיה של המועצה, וזאת על מנת לאפשר ניהול תקין ולמנוע מצב של סחיטה באמצעות איום בהתפטרות או פרישה.
מאיה בוסקילה

| --- | --- |

בוסקילה, 2014
 לידה:  9 בנובמבר 1977 (בת 47) נתניה, ישראל
 מוקד פעילות:  ישראל
 תקופת הפעילות:  מ-2003
 עיסוק:  זמרת, שחקנית, דוגמנית
 סוגה:  פופ • מוזיקת נשמה
 סוג קול:  מצו-סופרן
 שפה מועדפת:  עברית
 חברת תקליטים:  הד ארצי
 בן זוג:  דודי מליץ (2005) מתן כהן (2011−2013) עוזי אזולאי (2019−2021) שאולי שלוים (2022−הווה)
 פרופיל ב-IMDb
מאיה בוסקילה (נולדה ב-9 בנובמבר 1977) היא זמרת, דוגמנית ושחקנית ישראלית. זמרת השנה במצעד הפזמונים העברי השנתי לשנת 2004.
ביוגרפיה

בוסקילה נולדה בנתניה, למשפחה דתית ממוצא מרוקאי. בוסקילה היא בת דודו של הזמר שמעון בוסקילה. בגיל תשע היא זכתה בפסטיבל הילדים המקומי. ב-1992 וב-1994 השתתפה בוסקילה בתחרות הכישרונות צעירים "קולות וצלילים" של הטלוויזיה החינוכית הישראלית. בוסקילה התחמקה משירות בצה"ל באמצעות תצהיר לפיו טעמי דת מונעים ממנה לשרת בצבא, בהתאם לסעיף 40 לחוק שירות ביטחון, מעשה שזכה לאחר פרסומה להדים רבים עקב צילומיה החושפניים לקמפיין.
בהמשך חייה, לאחר הפרסום לו זכתה, הביעה בוסקילה חרטה על מעשה זה באומרה כי לא ידעה שתשמש מודל לחיקוי בעתיד. ב-13 באפריל 2008, כשהיא בת יותר מ-30, החליטה להתגייס לצה"ל לשירות מקוצר, דבר שסוקר בתקשורת בהרחבה. באמצע חודש ינואר 2009, סיימה את שרותה והשתחררה.
קריירה > 2003−2005: סיפור מכור ו"הלילה שלגיה"

בתחילת דרכה הייתה בוסקילה חתומה במשך ארבע שנים בחברת הליקון, אך לא זכתה להצלחה משמעותית. בשנת 2003 עברה לסוכנות "רוברטו", לאחר שבעלי הסוכנות, רוברטו בן-שושן ראה אותה בערב קריוקי, והחליט להחתימה באותו ערב, כיוון שהתרשם מקולה ומהמנעד הרחב שלה. עיקר פרסומה החל בנובמבר 2003 כאשר הוציאה סינגל ראשון לתחנות הרדיו, "יש בליבי כינור", בעקבותיו הופיעה לראשונה בטלוויזיה בתוכניתו של דודו טופז, "הראשון בבידור". השיר הושמע רבות בתחנות הרדיו, ובעיקר בתוכניתו של דידי הררי. לאחר סינגל נוסף שהוציאה, "סיפור מכור", יצא באפריל 2004 אלבום הבכורה של בוסקילה, "סיפור מכור". תוך שלושה שבועות הגיעו מכירות האלבום לתואר של אלבום זהב.
בחנוכה 2004 השתתפה בפסטיגל, בו שרה את השיר "הלילה שלגיה" שזכה במקום החמישי.
הסינגל השלישי מן האלבום, "הלב" ("זה לילה סתווי"), זכה להצלחה גדולה כאשר כבש את פסגת המצעד של גלגלצ, למשך תקופה מסוימת, והיה לאחד מן השירים הבודדים בהיסטוריה שהצליחו לשהות קרוב לעשרים שבועות במצעד של רשת ג'. בשנת 2005, זכה השיר לתואר הזהב ולבסוף קיבל את תואר הפלטינה (רינגטון), לאחר שצבר למעלה מ-50,000 הורדות. אחריו יצאו הדואט "זה רק בינינו" עם הראפר אבי מסיקה ו"כשאתה נשבר"; שניהם זכו להצלחה רבה במצעדי הפזמונים בישראל. בעקבות פרסומה השתתפה בוסקילה בתצוגת קולקציית קיץ של חברת ההלבשה "כאוס", והייתה האישה היחידה על המסלול. בעקבות הפופולריות וההצלחה לה זכתה, באוגוסט 2005 השיקה בוסקילה יומן לתלמיד.
בקיץ 2006 הובילה את הקמפיין של חברת בגדי הים "גו אנדר". במהלך אותה שנה פרץ סכסוך בין בוסקילה ואמרגנה, רוברטו בן-שושן, והחוזה ביניהם הגיע לסופו. היא חתמה לאחר מכן על חוזה עם חברת התקליטים הד ארצי. בוסקילה זכתה בתואר "זמרת השנה" במצעד הפזמונים העברי השנתי של גלגלצ ורשת ג', וכמו כן בתואר "רינגטון הזהב" (הורדו למכשירי הסלולרי 24,490 פעמים), "רינגטון פלטינה" (הורדו למכשירי הסלולרי 40,100 פעמים) ו"אשת השנה במוזיקה". בטקס פרסי עמ"י של ערוץ 24 זכתה בוסקילה בתארים "זמרת השנה" ו"תגלית השנה".
קריירה > 2005−2008: ימים של אהבה

ב-2005 הוציאה לרדיו את הסינגל "רק אותך רוצה", הסינגל הראשון מתוך אלבומה השני. בחנוכה 2005 השתתפה בוסקילה במופע "שיר נולד". בשנת 2006 הוציאה את אלבומה השני, "ימים של אהבה", הכולל את הלהיטים "רק אל תגיד", "ימים של אהבה" והשיר "בלעדיך" שבו מופיעה להקת ה-TV דאנס מחולון. השיר במקור ייצג את ספרד באירוויזיון 2003 על ידי הזמרת בת' ונקרא "Dime". ב-2007 השתתפה בוסקילה בפעם השנייה בפסטיגל עם השיר "עמוק בלב". האלבום "ימים של אהבה", ממשיך את הקו אותו יצרה באלבומה הראשון, סיפור מכור. הוא יצא במרץ 2006 ולצידו הופץ גם הסרט "ימים של אהבה", שיצא לאקרנים ב-2005.
הסרט "ימים של אהבה" בוים והופק על ידי מנחם גולן ובו כיכבו בוסקילה, ניר לוי ומורן אטיאס. הסרט זכה לביקורות שליליות מצד מבקרי הקולנוע, אך זכה להצלחה כספית מסוימת. בתוכנית "ארץ נהדרת" הוצג בשנת 2005 מערכון הלועג לסרט ולבמאי, מנחם גולן, שהוצג כרודף בצע המחפש רק הצלחה כלכלית וחוסך בכל דרך אפשרית, כולל שימוש בקטעים מסרטים אחרים שצילם וצילום סצנות בחוף בתוך חדר מדרגות.
קריירה > 2008−2014: נושמת

ב-11 בספטמבר 2008 הוציאה את אלבומה השלישי, "שוברת שתיקה". לאלבום קדמו הסינגלים "שוברת שתיקה" שיצא במאי 2008, "לנשום" שיצא ביולי ו"שלום" שיצא באוגוסט 2008. אחר כך יצא כסינגל גם השיר "רכבת אקספרס". חודשיים לאחר צאתו נמכרו מעל ל-15 אלף עותקים של האלבום ובכך הגיע למעמד אלבום זהב.
בשנת 2009 השתתפה בפעם השלישית בפסטיגל. היא הוציאה לרדיו את השיר "לא מתביישת לאהוב" אותו שרה במופע.
במרץ 2011, הוציאה בוסקילה את השיר "מה שהיה היה". ביולי 2011, לאחר הסינגל הראשון והמצליח שהוציאה מהאלבום החדש שלה, הוציאה את הסינגל "הזמן שלך". בנובמבר 2011 הוציאה את הסינגל "אל תוותר עלי". בשנת 2011 לקחה חלק בפעם הרביעית ב-"i פסטיגל: Game on" ושיחקה שם בתפקיד "שיק", דמות אופנתית ביותר מהמחשב, וביצעה את שיר מספר 6, "בוא לראות אותי". השיר זכה במקום ה-8. ב-17 בינואר 2012 הוציאה את השיר "אהבה אחרת". בפברואר 2013 היא הוציאה לאור את השיר "סלח לי" כסינגל לרדיו.
בקיץ 2013 הוציאה בוסקילה את השיר "מצפן", וסיפרה כי כל מילות השיר מתייחסות לבנה הבכור. ב-7 בנובמבר 2013 הוציאה סינגל נוסף "לעבור את היום" מתוך האלבום החדש. בפברואר 2014 היא הוציאה לאור את הסינגל "לראות אותך מאושר". בפברואר 2015 הוציאה את השיר "תקשיבי לי". השיר סימל תקופה חדשה בקריירה של בוסקילה. לאחר מכן יצא השיר "מגדל" שהפך להיט ויראלי וסימן את תמיכתה בשוויון בין המינים. השיר הגיע למקום השלישי במצעד השבועי של מדיה פורסט. ביוני הקליטה את "זיכרון ישן" שנכתב על ידי משה פרץ, שזכה להצלחה רבה בהשמעות ברדיו, ובאוקטובר את "השתגעתי".
באותה השנה, שרה את השיר "מישהו הולך תמיד איתי" של עפרה חזה, בטקס פרסי אקו"ם. ב-11 בספטמבר 2016, הוציאה את אלבומה הרביעי, נושמת, שמונה שנים בדיוק אחרי אלבומה השלישי, שוברת שתיקה. האלבום מכיל שיר שהוקלט ביום הזיכרון לחללי מערכות ישראל וחידוש לשיר "בין האצבעות" שהלחין צביקה פיק.
קריירה > 2014−הווה: פרויקטים שונים

במרץ 2019 הוציאה את הסינגל "הלב שלי עומד למכירה". השיר הוא מעין בלדת פופ, בו בוסקילה שרה בלשון זכר על שברון לב שלאחריו הלב של שבור הלב, כביכול, "עומד למכירה". בספטמבר 2019 הוציאה את הסינגל "אני רואה אותך", שנכתב לכבוד נישואיה לעוזי אזולאי. עם זאת, השיר והקליפ נגנזו, לאור פרידתה מעוזי. ב-2 באפריל 2020, הופיעה בזאפה, במסגרת ההופעות שהתקיימו ושודרו בלייב בערוץ קשת 12 בעקבות מגפת הקורונה. ב-16 באפריל, יצא הסינגל של הזמרת קלי קלרקסון בשיתוף של בוסקילה שנקרא "I Dare You (בוא נראה)".
בדצמבר 2021, הוציאה את השיר "ממך וממני" לאחר שנה שלמה בה לא הוציאה שירים. בוסקילה הצהירה בריאיון כי: ”אחרי שנתיים של קורונה בהן לא הוצאתי כלום יוצא השיר החדש. הייתי כל כולי בעניין הזה של הקורונה והרגשתי שמיותר לשחרר מוזיקה חדשה. היום בדיעבד הבנתי שזאת הייתה טעות ויש כאלה שכן הוציאו”. השיר זכה להצלחה והגיע בשיאו למקום השישי במצעד של מדיה פורסט. באוקטובר 2022, הוציאה גרסת כיסוי לשירו של חנן בן ארי, "שמש". ב-19 בדצמבר הוציאה את הסינגל "חד קרן".
ב-7 בדצמבר 2023 הוציאה את גרסת הכיסוי לשיר "עם ישראל חי".
ב-8 בינואר 2024 הוציאה את הסינגל "עד אחרי הנצח", ב-21 באפריל הוציאה את הסינגל "לא לבד". ב-19 במאי של אותה השנה בוסקילה הוציאה שיר בשם "2 דקות", אותו כתב והלחין אבי אוחיון. הסינגל מלווה בקליפ פרובוקטיבי. השיר הוקלט בעבר ויצא באותה שנה על ידי אייל גולן, בעוד בוסקילה הקליטה את הגרסה שלה ל-"2 דקות" במאי 2023, אבל היא יצאה מאוחר יותר. אוחיון נתן את השיר לגולן בשנת 2024, לאחר שהניח שבוסקילה ויתרה עליו, שכן ההנהלה הקודמת שלה לא הודיעה לאוחיון על הקלטתה ועל התוכניות לשיר.
קריירה > כשחקנית

בשנת 1999 שיחקה בעונה הראשונה של סדרת הפשע "זינזאנה" ששודרה בערוץ 2. בשנת 2004 שיחקה בתפקיד אורח בסדרה "שלווה" גם היא שודרה בערוץ 2. בוסקילה השתתפה במופעי הילדים של חנוכה: "לא יאומן כי פסטיגל" (2004), "פסטיגל על הזמן" (2007), "קונג פו פסטיגל" (2009), "איי פסטיגל" (2011) ו"MY פסטיגל" (2020). סך הכל בוסקילה הופיעה חמש פעמים בפסטיגל.
בשנת 2005 עשתה בוסקילה הפסקה בקריירת השירה שלה עקב משחקה בסרט הקולנוע "ימים של אהבה". בוסקילה גילמה בסרט את דמותה של מלצרית החולמת להיות זמרת, ובמקביל הוציאה בוסקילה לאור את השירים "רק אל תגיד" ו"ימים של אהבה" שהיו גם שירי הנושא של הסרט. בפסח 2015 השתתפה במחזמר "נסיך מצרים" שם גילמה את בת פרעה, לצד רינת גבאי, גיא זו-ארץ, ומירי בוהדנה.
בשנת 2016 החלה להשתתף במחזמר "מרי לו" בתפקיד קלרה, ומחודש יולי ועד חודש דצמבר 2016 שיחקה בוסקילה (לסירוגין עם שירי מימון) במחזמר "אוויטה" בתיאטרון "הבימה", בתפקיד אווה פרון. בשנת 2020 מאיה בוסקילה השתתפה בפעם החמישית בפסטיגל "#MY פסטיגל" לרגל חגיגת 40 שנים של הפסטיגל. במופע חידשה את השיר "הדרך אל הכפר" של רבקה זהר בדואט לצד איתי לוי.
קריירה > בטלוויזיה

במרץ 2009 השתתפה בוסקילה בתוכנית המציאות "האח הגדול VIP" בערוץ 2 של קשת, אותה סיימה במקום העשירי. בוסקילה התארחה בתוכנית "TLV - עושים את תל אביב" בשנת 2011 בעונה השנייה לצד מור סילבר הסטייליסטית שלה. בשנת 2012 השתתפה בוסקילה בעונה השנייה של סדרת הדוקו-ריאליטי "חי ב-LA LA לנד" של yes, והגיעה בה למקום הראשון, כשהפרס לזוכה הוא הפקת סינגל בחברת התקליטים הגדולה גפן רקורדס.
בשנת 2014 שימשה כשופטת בתוכנית המציאות "משפחה בהופעה" ששודרה בערוץ 24.
בסוף שנת 2018 השתתפה בעונה השישית של "הכוכב הבא לאירוויזיון" בקשת 12. היא העפילה לשלב גמר התוכנית, שנערך ב-12 בפברואר 2019, וסיימה במקום הרביעי.
במהלך שנת 2021 השתתפה מאיה בתוכנית הדוקו-ריאליטי גולסטאריות עונה 3.
חיים אישיים

בשנת 2005 התארסה לדוגמן דודי מליץ, אולם הזוג ביטל את החתונה ונפרד לאחר מספר חודשים.
ב-2011 נישאה למתן כהן, וב-1 בדצמבר 2012 נולד בנם המשותף לני. ב-2013 השניים התגרשו.
בספטמבר 2019 נישאה בשנית לעוזי אזולאי. ב-15 באפריל 2021 השניים התגרשו.
ב-2022 פורסם כי החלה בזוגיות עם שאולי שלוים הצעיר ממנה ב-18 שנים. באפריל 2024 השניים נישאו.
בוסקילה מתגוררת בתל אביב-יפו.
דיסקוגרפיה > אלבומי אולפן

2004: סיפור מכור
2006: ימים של אהבה
2008: שוברת שתיקה
2016: נושמת
אוסף (אלבום של אריק איינשטיין)

אוסף הוא אלבום אוסף המאגד שירים בולטים שהקליט הזמר אריק איינשטיין במהלך הקריירה שלו. האלבום יצא לאור בשנת 1993.
האוסף מלקט את השירים הבולטים בקריירה של איינשטיין מהאלבומים "על גבול האור", "שביר", "יושב על הגדר", "אוהב להיות בבית", "משירי אברהם חלפי", ו-"האריה, היונה ותרנגולת כחולה".
בנוסף מכיל האוסף קטעים נבחרים שלא השתייכו לשום אלבום:
"פראג" שנכתב לכבוד פסטיבל הזמר והפזמון 1969, "אמרו לו" שיצא מתוך הקלטת הילדים "כמו גדולים 2" והפך להמנון כדורגל של אוהדי הפועל תל אביב בכדורגל, "TOI" שיצא כשיר היתולי בקלטת כבלים, "ים אדוני" שיצא כחלק מכבלים, ו"ואלה שמות" שיצא כשיר קומי הכולל כולו שמות של כדורגלנים ונכתב לכבוד מונדיאל 1990.
רשימת השירים

| מס' | שם | מילים | לחן | במסגרת | משך |
| --- | --- | --- | --- | --- | --- |
| 1. | עוף גוזל  | אריק איינשטיין | מיקי גבריאלוב | "על גבול האור" | 4:20 |
| 2. | אמא שלי  | אריק איינשטיין | שלום חנוך | "האריה, היונה ותרנגולת כחולה" | 4:48 |
| 3. | שכשנבוא  | ארגיריס קונדיס (תרגום: עלי מוהר) | ג'ורג'וס קלמריוטיס | "אוהב להיות בבית" | 3:58 |
| 4. | כי שיכור אני  | אריק איינשטיין | יצחק קלפטר | "שביר" | 3:29 |
| 5. | אחכה  | עלי מוהר | מיקי גבריאלוב | "אוהב להיות בבית" | 3:12 |
| 6. | צער לך (עם יהודית רביץ)   | אברהם חלפי | יוני רכטר | "משירי אברהם חלפי" | 4:10 |
| 7. | אמרו לו  | פאולו קונטה (תרגום: עלי מוהר) | פאלוויצʹיני | מתוך הקלטת "כמו גדולים 2" | 3:45 |
| 8. | פראג  | שלום חנוך | שלום חנוך | מתוך פסטיבל הזמר והפזמון 1969 | 4:58 |
| 9. | עיתונאי קטן  | אריק איינשטיין | מיקי גבריאלוב | "על גבול האור" | 4:51 |
| 10. | מבלי להפריע  | נתן אלתרמן | יצחק קלפטר | "יושב על הגדר" | 4:28 |
| 11. | בין שתיים לארבע  | אריק איינשטיין | שם טוב לוי | "על גבול האור" | 1:23 |
| 12. | TOI (עם מוני מושונוב)   | אריק איינשטיין ומוני מושונוב | אריק איינשטיין ומוני מושונוב | סינגל | 1:18 |
| 13. | ים אדוני (עם חבורת לול)   | עממי | עממי (חבורת לול) | מתוך הסרט "כבלים" | 1:36 |
| 14. | אוהב להיות בבית  | אריק איינשטיין | מיקי גבריאלוב | "אוהב להיות בבית" | 4:31 |
| 15. | שיר על התוכי יוסי  | אברהם חלפי | מיקי גבריאלוב | "אוהב להיות בבית" | 4:33 |
| 16. | שיר השיירה  | עלי מוהר | עממי | "על גבול האור" | 4:09 |
| 17. | ואלה שמות  | אריק איינשטיין | שם טוב לוי | נכתב לכבוד מונדיאל 1990 | 3:31 |
| משך כולל: | משך כולל: | משך כולל: | משך כולל: | משך כולל: | 1:03:00 |
גודזילה x קונג: אימפריה חדשה

| --- | --- |
כרזת הסרט הרשמית
כרזת הסרט הרשמית
 מבוסס על:  גודזילה, קינג קונג
 בימוי:  אדם וינגרד
 הופק בידי:  תומאס טול, ג'ון ג'שני, מרי פרנט 
 תסריט:  טרי רוסיו, ג'רמי סלייטר, סיימון ברט 
 שחקנים ראשיים:  רבקה הול   בריאן טיירי הנרי   דן סטיבנס
 מוזיקה:  Junkie XL
 צילום:  בן סירסין 
 מדינה:  ארצות הברית ארצות הברית
 חברת הפקה:  Legendary pictures
 חברה מפיצה:  האחים וורנר
 הקרנת בכורה:  ארצות הברית 29 במרץ 2024
 משך הקרנה:  115 דק' 
 שפת הסרט:  אנגלית
 סוגה:  פעולה, סרט מדע בדיוני, קאייג'ו
 תקציב:  135 מיליון דולר
 הכנסות:  194 מיליון דולר (1 באפריל 2024)
 סרט קודם:  גודזילה נגד קונג
 אתר רשמי
 דף הסרט ב־IMDb
 
גודזילה x קונג: אימפריה חדשה (באנגלית: Godzilla x Kong: The New Empire) הוא סרט מפלצות אמריקאי משנת 2024 בבימויו של אדם וינגרד. זהו הסרט החמישי בזיכיון יקום המפלצות של אולפני לג'נדרי. הסרט יצא לאקרנים ב-29 במרץ 2024 בארצות הברית. בסרט מככבים השחקנים דן סטיבנס, רבקה הול, בריאן טיירי הנרי, קיילי הוטל, פלה צ'ן, אלכס פרנס ורייצ'ל האוס.
הצילומים החלו ביולי 2022 וצולמו בגולד קוסט שבקווינסלנד, אוסטרליה. זהו גם הסרט ה-38 בזיכיון של גודזילה, הסרט ה-13 בזיכיון של קינג קונג והסרט האמריקאי החמישי של גודזילה. בדומה לקודמו הסרט מפגיש בין מפלצות הענק  גודזילה וקינג קונג בעוד השניים משתפים פעולה כדי להתמודד מול איום גדול אף יותר.